Жимма некъ биначул т1аьхьа, кхетамах волуш волу Эвтархойн Ахьмад говрара воьссира, некъа т1ера д1а а ваьлла, верта а даржийна, дин бажа а лаьллина, вуьйжира. Жандармерин къайлах волчу айкхо Соьлже а вахана хаам бинера, Ахьмадана цхьа а цуьнан бехк боций хуъушехь, 1едална лаьара аьлла, цуьнга ч1ир а кхайкхийна, т1аьхьабевлла лелачу нахе. Х1инца леш воллучу хенахь, хала чевнаш хиллачу Ахьмадана бекхам бар ледара х1ума хийтира царна. Цу сохьта г1уркхаш даьхна, барам бина, цу т1ехула Ахьмадан верта а диллина, леш волу Ахьмад а эцна, г1аш и д1аэцна баха новкъа бевлира уьш. Оцу нехан и оьзда, къонахийн г1иллакх дохийра новкъахь дуьхьалкхеттачу цхьана к1иллочо. Кхара дечун дуьхе ша кхиъча, цо элира